UTENOS RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL VŠĮ ŠEIMOS KLINIKOS „HIPERIKA“ SKYRIMO VAKCINACIJOS CENTRU

2021 m. gruodžio 21 d. Nr. AĮ-1569

Utena

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo, patvirtinto Lietuvos Respublikos sveikatos apsaugos ministro 2020 m. gruodžio 23 d. įsakymu Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“, 3.7 papunkčiu ir atsižvelgdamas į VšĮ Šeimos klinikos „Hiperika“ 2021 m. rugsėjo 10 d. raštą „Dėl leidimo organizuoti ir vykdyti Utenos rajono gyventojų vakcinavimą nuo COVID-19 ligos“:

1.	Skiriu VšĮ Šeimos kliniką „Hiperika“ vakcinacijos centru Utenos rajono savivaldybės teritorijoje.

2.	Įpareigoju VšĮ Šeimos kliniką „Hiperika“ skiepijimą COVID-19 vakcina organizuoti ir atlikti vadovaujantis Lietuvos Respublikos sveikatos apsaugos ministro 2020 m. gruodžio 23 d. įsakymu Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“.

3.	Nurodau paskelbti šį įsakymą Utenos rajono savivaldybės interneto svetainėje www.utena.lt ir Teisės aktų registre.

4.	Nurodau, kad šis įsakymas gali būti skundžiamas Utenos rajono savivaldybės administracijos direktoriui (Utenio a. 4, 28503 Utena) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Administracijos direktorius	Vidas Žvinys